

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-18

Ivanić-Grad, 12. lipnja 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o usvajanju Akcijskog plana energetski održivog razvitka i prilagodbe klimatskim promjenama (SECAP) Grada Ivanić-Grada**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o usvajanju** **Akcijskog plana energetski održivog razvitka i prilagodbe klimatskim promjenama (SECAP) Grada Ivanić-Grada**

Predlaže se predsjedniku Gradskog vijeća da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Sanja Mahovlić Vučinić, direktorica trgovačkog društva Razvojna agencija IGRA d.o.o.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_ 2025. godine, donijelo je sljedeću

**O D L U K U**

**o usvajanju** **Akcijskog plana energetski održivog razvitka i prilagodbe klimatskim promjenama (SECAP) Grada Ivanić-Grada**

Članak 1.

Usvaja se Akcijski plan energetski održivog razvitka i prilagodbe klimatskim promjenama (SECAP) Grada Ivanić-Grada.

Članak 2.

Tekst Akcijskog plana nalazi se u prilogu ove Odluke i čini njezin sastavni dio.

Članak 3.

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Akcijskog plana energetski održivog razvitka i prilagodbe klimatskim promjenama (SECAP) Grada Ivanić-Grada |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za komunalno gospodarstvo, prostorno planiranje, gospodarstvo i poljoprivredu |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Sporazum gradonačelnika za klimu i energiju je inicijativa Europske unije (EU) koja okuplja lokalne vlasti kako bi se dobrovoljno obvezale na provedbu ciljeva EU za klimu i energiju, a sve u svrhu osiguranja bolje budućnosti građanima. Potpisnici Sporazuma gradonačelnika za klimu i energiju obavezni su izraditi i provoditi Akcijske planove energetski održivog razvitka i prilagodbe klimatskim promjenama (eng. Sustainable Energy and Climate Action Plan, SECAP). U njima se u skladu s lokalnim specifičnostima određuju ciljevi i mjere održivog energetskog razvoja i prilagodbe klimatskim promjenama, kako bi se podržala vizija Sporazuma gradonačelnika za klimu i energiju da do 2050. godine živimo u dekarboniziranim i otpornim gradovima s pristupom svima dostupnoj, sigurnoj i održivoj energiji. Osnovne obveze potpisnika Sporazuma gradonačelnika za klimu i energiju su: (1) smanjenje emisije stakleničkih plinova za 55% do 2030. godine, (2) jačanje otpornosti na klimu i klimatske promjene i (3) smanjenje energetskog siromaštva.

Strategija energetski održivog razvitka i prilagodbe klimatskim promjenama Grada Ivanić-Grada određena je sljedećom vizijom: *Grad Ivanić-Grad poželjna je destinacija za život i rad. Poduzetnička, turistička i kulturna prepoznatljivost dio su identiteta Grada Ivanić-Grada. Ulaganja u održivo gospodarstvo, zelenu i digitalnu tranziciju, konkurentnost gospodarstva, jačanje otpornosti na krize i izazove uzrokovane klimatskim promjenama te održivi razvoj kao rezultat donose smanjenje društvenih i socijalnih razlika, stvaranje jednakih prilika za sve te poboljšanje kvalitete života svih stanovnika Grada Ivanić-Grada.* Ciljevi energetski održivog razvitka i na klimatske promjene otpornog Grada Ivanić-Grada su: (1) smanjenje emisije CO2 za najmanje 55% do 2030. godine u usporedbi s referentnim inventarom emisija bazne 2008. godine, (2) postizanje klimatske neutralnosti do 2050. godine, (3) djelovanje u smjeru suzbijanja energetske siromašnosti i (4) povećanje otpornosti na klimatske promjene.

Prema referentnom inventaru za 2008. godinu, ukupna emisija CO2 za sektore zgradarstva, javne rasvjete i prometa u Gradu Ivanić-Gradu iznosila je 58.007 t. Prema podacima iz kontrolnog inventara, ukupna emisija CO2 u 2022. iznosila je 42.899,16 t, od čega najveći dio emisija dolazi od prometa u kojem najveći udio čine osobna i komercijalna vozila koja za pogon dominantno koriste fosilna goriva. Ciljana emisija je smanjenje emisije CO2 za najmanje 55% do 2030. godine u usporedbi s referentnim inventarom 2008. godine, odnosno vrijednost emisija CO2 od 26.103,14 t u 2030. godini. U odnosu na emisiju CO2 iz 2022. godine to znači da je kroz energetski održiv razvoj potrebno u 2030. godini postići smanjenje od 16.795,97 t CO2. Za postizanje ciljeva energetski održivog razvoja predloženo je ukupno 25 mjera.

Posljedice klimatskih promjena su vidljive u svakodnevnom životu. Sagledan je utjecaj klimatskih promjena na različite sektore i za područje Grada Ivanić-Grada izdvojeni su rizični sektori: šumarstvo, poljoprivreda, bioraznolikost, zdravlje, energetika i zgradarstvo. Za te su sektore predložene mjere prilagodbe klimatskim promjenama. Prema načelu predostrožnosti i sukladno dobroj praksi, dani su i prijedlozi mjera prilagodbe za neke sektore koji nisu znatno izloženi posljedicama klimatskih promjena, no postoji mogućnost troškovno prihvatljivog preventivnog djelovanja kojim se može dodatno smanjiti utjecaj klimatskih promjena na te sektore. Predloženo je ukupno 14 mjera prilagodbe klimatskim promjenama.

Provedba mjera energetski održivog razvoja i prilagodbe klimatskim promjenama je većim dijelom na dionicima na lokalnoj razini (Grad Ivanić-Grad, javne ustanove u nadležnosti Grada Ivanić-Grada, trgovačka društva u vlasništvu/suvlasništvu Grada Ivanić-Grada), ali su uključeni i projekti i zahtjevi koji se provode na nacionalnoj razini. Izvori sredstava provedbe mjera energetskih održivog razvitka i mjera prilagodbe klimatskim promjenama su proračuni nositelja provedbe mjera, nacionalni i europski fondovi/programi. Financiranje iz nacionalnih i europskih fondova/ programa ovisit će o angažmanu i spremnosti pa i spretnosti nositelja i partnera provedbe mjera za pravovremenu i kvalitetnu prijavu projekata koji proizlaze iz pojedinih mjera. Stoga je za uspješnu provedbu SEACP-a potrebna kontinuirana suradnja i razmjena znanja i iskustava svih nositelja i partnera u provedbi mjera.