

REPUBLIKA HRVATSKA

ZAGREBAČKA ŽUPANIJA

GRAD IVANIĆ-GRAD

GRADONAČELNIK

KLASA: 024-05/25-10/3

URBROJ: 238-10-02/25-19

Ivanić-Grad, 20. lipnja 2025.

**GRADSKO VIJEĆE GRADA IVANIĆ-GRADA**

**n/r predsjednika Gradskog vijeća g. Željka Pongraca**

**PREDMET: Prijedlog Odluke o proširenju djelatnosti Dječjeg vrtića Ivanić Grad**

Poštovani,

Temeljem članka 55. Statuta Grada Ivanić-Grada (Službeni glasnik Grada Ivanić-Grada, broj 01/21 i 04/22), gradonačelnik Grada Ivanić-Grada utvrdio je prijedlog

**O D L U K E**

**o proširenju djelatnosti Dječjeg vrtića Ivanić Grad**

Predlaže se predsjedniku Gradskog vijeća Grada Ivanić-Grada da prethodno navedeni prijedlog po potrebi dostavi nadležnom radnom tijelu Gradskog vijeća Grada Ivanić-Grada kako bi isto dalo svoje mišljenje odnosno iznijelo određeni prijedlog.

Za izvjestiteljicu na sjednici Gradskog vijeća određuje se Marina Šiprak, pročelnica Upravnog odjela za lokalnu samoupravu, pravne poslove i društvene djelatnosti.

S poštovanjem,

GRADONAČELNIK:

Javor Bojan Leš, dr.vet.med.

Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22), Gradsko vijeće Grada Ivanić-Grada na svojoj \_\_. sjednici, održanoj dana \_\_\_\_\_\_\_\_ 2025. godine, donijelo je sljedeću

**O D L U K U**

**o proširenju djelatnosti Dječjeg vrtića Ivanić Grad**

**Članak 1.**

Gradsko vijeće Grada Ivanić-Grada razmatralo je prijedlog Dječjeg vrtića Ivanić Grad za proširenjem djelatnosti radi povećanja smještajnih kapaciteta dječjeg vrtića i to na način kako slijedi:

1. otvaranjem tri odgojne skupine, a radi obavljanja djelatnosti predškolskog odgoja i upisa većeg broja djece u podružnici Graberje Ivanićko – objekt „Sunce“, na nekretnini u vlasništvu Dječjeg vrtića Ivanić Grad, temeljem rekonstrukcije i dogradnje zgrade podružnice Graberje Ivanićko, Šenoina ulica 11, Graberje Ivanićko, upisane na zk.č.br. 38/1, zk.ul.br. 3381, k.o. Širinec i zk.č.br. 38/5, zk.ul.br. 3449, k.o. Širinec, obje kod Općinskog suda u Velikoj Gorici.

**Članak 2.**

Gradsko vijeće Grada Ivanić-Grada prihvaća prijedlog Dječjeg vrtića Ivanić Grad te odobrava proširenje djelatnosti radi povećanja smještajnih kapaciteta dječjeg vrtića na način iz članka 1. ove Odluke.

**Članak 3.**

Ova Odluka stupa na snagu prvoga dana od dana objave u Službenom glasniku Grada Ivanić-Grada.

REPUBLIKA HRVATSKA

ZAGREBAČKA ŽUPANIJA

GRAD IVANIĆ GRAD

GRADSKO VIJEĆE

KLASA: Predsjednik Gradskog vijeća:

URBROJ:

Ivanić-Grad, \_\_\_\_\_\_\_\_\_\_ 2025. Željko Pongrac, pravnik kriminalist

|  |  |
| --- | --- |
| **PREDMET:** | Prijedlog Odluke o proširenju djelatnosti Dječjeg vrtića Ivanić Grad |
| **PRAVNI TEMELJ:** | Na temelju članka 35. Zakona o lokalnoj i područnoj (regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19, 144/20) i članka 35. Statuta Grada Ivanić-Grada (Službeni glasnik Grada Ivanić-Grada, broj 01/21, 04/22) |
| **STRUČNA OBRADA:** | Upravni odjel za lokalnu samoupravu, pravne poslove i društvene djelatnosti |
| **NADLEŽNOST ZA DONOŠENJE:** | Gradsko vijeće Grada Ivanić-Grada |

**OBRAZLOŽENJE:**

Odredbom članka 36. stavka 1. Zakona o ustanovama (Narodne novine, broj 76/93, 29/97, 47/99, 35/08, 127/19, 151/22) propisano je da upravno vijeće ustanove donosi programe rada i razvoja ustanove, nadzire njihovo izvršavanje, odlučuje o financijskom planu i godišnjem obračunu, predlaže osnivaču promjenu djelatnosti, daje osnivaču i ravnatelju ustanove prijedloge i mišljenja o pojedinim pitanjima te donosi odluke i obavlja druge poslove određene zakonom, aktom o osnivanju i statutom ustanove.

Nadalje, odredbom članka 35. stavka 1. Zakona o predškolskom odgoju i obrazovanju (Narodne novine, broj 10/97, 107/07, 94/13, 98/19, 57/22, 101/23) propisano je da upravno vijeće kao upravno tijelo, osim prava i obveza utvrđenih Zakonom o ustanovama:

- odlučuje o stjecanju, opterećivanju i otuđivanju nekretnina dječjeg vrtića pod uvjetima propisanim aktom o osnivanju i statutom dječjeg vrtića, uz suglasnost osnivača dječjeg vrtića,

- predlaže osnivaču statusne promjene dječjeg vrtića,

- predlaže osnivaču promjenu naziva dječjeg vrtića,

- odlučuje o upisu djece i o mjerilima upisa, uz suglasnost osnivača,

- odlučuje o zasnivanju i prestanku radnog odnosa na prijedlog ravnatelja dječjeg vrtića, sukladno ovom Zakonu,

- obavlja i druge poslove utvrđene aktom o osnivanju i statutom dječjeg vrtića.

Slijedom navedenih zakonskih odredbi i Statuta Dječjeg vrtića Ivanić Grad, Upravno vijeće Dječjeg vrtića Ivanić Grad je na 44. sjednici, održanoj 3. lipnja 2025. godine, donijelo Zaključak o prijedlogu proširenja djelatnosti Dječjeg vrtića Ivanić Grad

(KLASA: 025-01/25-01/01, URBROJ: 238/10-77-02-25-62) te je isti uputilo osnivaču na razmatranje.

Sukladno Zaključku o prijedlogu proširenja djelatnosti Dječjeg vrtića Ivanić Grad (KLASA: 025-01/25-01/01, URBROJ: 238/10-77-02-25-62), osnivaču se radi povećanja smještajnih kapaciteta dječjeg vrtića predlaže proširenje djelatnosti dječjeg vrtića otvaranjem tri odgojne skupine u podružnici Graberje Ivanićko – objekt „Sunce“, na nekretnini u vlasništvu Dječjeg vrtića Ivanić Grad, temeljem rekonstrukcije i dogradnje zgrade podružnice Graberje Ivanićko, Šenoina ulica 11, Graberje Ivanićko, upisane na zk.č.br. 38/1, zk.ul.br. 3381, k.o. Širinec i zk.č.br. 38/5, zk.ul.br. 3449, k.o. Širinec, obje kod Općinskog suda u Velikoj Gorici.

Predloženim otvaranjem tri odgojne skupine, od kojih su dvije namijenjene za smještaj djece jasličke dobi (djece u dobi od 12 do 36 mjeseci života), a jedna za smještaj djece vrtićke dobi, u prostoru zgrade dječjeg vrtića podružnica Graberje Ivanićko – objekt „Sunce“, smještajni kapaciteti dječjeg vrtića će se povećati za dodatnih 36 mjesta (20 mjesta za smještaj djece jasličke dobi te 16 mjesta za smještaj djece vrtićke dobi) sukladno mjerilima za broj djece u odgojno-obrazovnim skupinama, propisanim Državnim pedagoškim standardom predškolskog odgoja i naobrazbe (Narodne novine, broj 63/08, 90/10, 57/22).

Slijedom navedenoga, Gradskom vijeću Grada Ivanić-Grada predlaže se usvajanje ove Odluke.